als_Latn dik_Latn sag_Latn
Ish-Kryeministri Sali Berisha ka deklaruar se në dijeninë e tij nuk ka ndonjë plan për një koalicion PS-PD.
“Unë nuk jam për koalicione të mëdha. Por le të mos avancoj unë në mendimet e mia. Sepse nuk është kompetencë e imja. Unë gjykoj që megjithëse ka pasur një tendencë që ta shtrojnë këtë problem. Ky model i koalicionit të madh me bazë të gjerë këtu nuk shkon. Në Gjermani, atje shkon shkëlqyer, por ata njerëz zbatojnë ligjin. Unë nuk di dhe nuk besoj se ka një plan për koalicion të gjerë”, – deklaroi dje Berisha në emisionin ‘Studio e Hapur’.
I pyetur nga gazetarër mbi disa pika të marrëveshjes Basha-Rama që dukeshin si prelud i një koalicioni të ardhshëm PS-PD, Berisha u përpoq të ndante se ka pasur një marrëveshje për bashkëpunim dhe jo për bashkëqeverisje.
“Vetë pozicioni im nuk më lejon që të jap parashikime. Këto janë probleme të liderëve të partive. Pika që thotë se lideri i mazhorancës dhe opozitës duhet të vazhdojnë dialogun edhe pas zgjedhjeve ka një rëndësi kapitale. Dialogu nuk është bashkëqeverisje. Ai është i një rëndësie për vendin. Unë i kam thënë qëndrimet e mia për koalicionet. Unë jam jashtë rolit për të vendosur. Unë nuk e kuptoj ashtu.”, – deklaroi ish-kreu i PD-së.
als_Latn als_Latn als_Latn als_Latn